SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, 842 58 Bratislava 4

1.	Účastník ZPC 

Meno a priezvisko, tituly:	Zlatica Karkošiaková, Ema Kicková, Denisa Pálfyová, Klaudia Michalcová, Sabína Gangurová, Františka Dolinská, Miriam Nazarejová, Veronika Laluhová, Tomáš Müller, Angelika Bartalosová, Soňa Jesenáková, Klaudia Bystrická, Ivan Šimo	
Znalosť cudzích jazykov:	Nemecký, anglický	

2.	Zahraničná pracovná cesta

Štát / mesto:	Nemecko / Hameln	
Názov a adresa 
prijímajúcej organizácie:	Schiller-Gymnasium,  Gröninger Str. 15, 31785 Hameln, Nemecko	
Účel cesty:	Jazykový pobyt v rámci nemeckého odmeňovacieho programu pre slovenských  žiakov	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže – letenky, preprava na letisko a z letiska, nevyhnutná prepravu v rámci pobytu, cesta z miesta bydliska do Bratislavy a späť.
Veľvyslanectvo Spolkovej republiky Nemecko – ubytovanie, strava, zdravotné a úrazové poistenie, výlety pre žiakov a dozor, odmena dozoru.   

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
12.8.	Príchod do miesta konania o 22:00	
13.8.	Víkend bez spoločného programu, žiaci v rodinách – individuálny program	
14.8. 	Víkend bez spoločného programu, žiaci v rodinách– individuálny program	
15.8.	Prehliadka školy, privítanie riaditeľom školy, dve vyučovacie hodiny ( slovenská vyučujúca NEJ), dve hodiny hospitácie na vyučovaní	
16.8.	Prijatie u primátora, prehliadka mesta, dve vyučovacie hodiny ( slovenská vyučujúca NEJ)	
17.8.	Dve vyučovacie hodiny ( slovenská vyučujúca NEJ), dve hodiny hospitácie na vyučovaní, dve vyučovacie hodiny s nemeckou vyučujúcou (A.Hustedt), popoludní muzikál „Rats“	
18.8.	Jedna vyučovacia hodina ( slovenská vyučujúca), exkurzia do Hannoveru ( od 9:00 do 19:00)	
19.8.	Dve hodiny hospitácie na vyučovaní, dve vyučovacie hodiny s nemeckou vyučujúcou (I.Bode), dve vyučovacie hodiny ( slovenská vyučujúca),	
20.8.	Víkend bez spoločného programu, žiaci v rodinách– individuálny program	
21.8.	Víkend bez spoločného programu, žiaci v rodinách– individuálny program	
22.8.	Dve hodiny hospitácie na vyučovaní, návšteva sklárne,  dve vyučovacie hodiny ( slovenská vyučujúca)	
23.8.	Dve hodiny hospitácie na vyučovaní, dve vyučovacie hodiny ( slovenská vyučujúca), dve vyučovacie hodiny s nemeckou vyučujúcou (A.Hustedt)	
24.8.	Dve vyučovacie hodiny ( slovenská vyučujúca), návšteva trhoviska s úlohami pre žiakov (I.Bode), výlet do mestečka Bodenwerder, prijatie u primátora, prehliadka múzea baróna Münchhausen ( barón Prášil), bobová dráha, plavba po rieke Weser (do 18:30)	
25.8.	Dve hodiny hospitácie na vyučovaní, dve vyučovacie hodiny ( slovenská vyučujúca), dve vyučovacie hodiny s nemeckou vyučujúcou (I.Bode), návšteva lanového parku (14:00 – 18:00)	
26.8.	Dve vyučovacie hodiny s nemeckou vyučujúcou (A.Hustedt), dve vyučovacie hodiny ( slovenská vyučujúca), voľno kvôli teplu udelené riaditeľom školy	
27.8.	Víkend bez spoločného programu, žiaci v rodinách– individuálny program	
28.8.	Víkend bez spoločného programu, žiaci v rodinách– individuálny program	
29.8.	Dve hodiny hospitácie na vyučovaní, dve vyučovacie hodiny ( slovenská vyučujúca), návšteva divadelného predstavenia pripraveného žiakmi školy ( dve hodiny)	
30.8.	Exkurzia v rádiu Radio Aktiv e.V. , dve hodiny hospitácie na vyučovaní, dve vyučovacie hodiny ( slovenská vyučujúca)	
31.8.	Dve hodiny hospitácie na vyučovaní, dve vyučovacie hodiny ( slovenská vyučujúca), dve vyučovacie hodiny s nemeckou vyučujúcou (I.Bode)	
1.9.	Vyhodnotenie a príprava záverečného večierka, 7:50 – 13:15, záverečný večierok s programom (19:00 – 22:00)	
2.9.	Ukončenie pobytu, preprava na letisko, let Hannover – Wien, Schwechat, preprava do Bratislavy, preprava do miesta bydliska 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
	Žiaci navštevovali v dopoludňajších hodinách vyučovanie. Každý deň, okrem výletu do Hannoveru, mali šesť vyučovacích hodín. Dve vyučovacie hodiny s nemeckou učiteľkou, dve so slovenskou vyučujúcou a dve hodiny hospitácie podľa vlastného výberu. Tento rámcový program bol zostavený podľa vyučovania na tamojšom gymnáziu, keďže je vyučovanie organizované v dvojhodinovkách. Počet hodín hospitácií je daný PAD ( Pädagogischer Austauschdienst der KMK),  žiaci sa vyjadrili, že daný počet bol vysoký a viac by prijali väčší počet vyučovacích hodín s nemeckými učiteľmi. Keďže išlo o žiakov, ktorí získali pobyt v Hameln za výborné výsledky v nemeckom jazyku, tak by bolo vhodné, aby sa mohli ešte viac zdokonaliť jazykovo a mali možnosť viac hovoriť na vyučovaní ako pasívne pozorovať vyučovacie hodiny.
Žiaci sa zúčastnili niekoľkých exkurzií: do Hannoveru, Bodenwerder,v rámci Hameln.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
V budúcnosti by bolo potrebné prehodnotiť, keď sú žiaci na jazykovom pobyte, či je vhodný tak vysoký počet hospitácií, či by nebolo vhodnejšie, aby mali viac hodín s nemeckými vyučujúcimi a nemusí to byť vždy len nemčina ako cudzí jazyk, môže to byť aj iný predmet.
To, že žiaci vycestovali do zahraničia na dlhší čas, potvrdzuje skutočnosť, že by bolo vhodné zaradiť do programu aj návštevu nejakého väčšie mesta, ako Hamburg alebo Berlín. Takto by žiaci mali možnosť vidieť aj mestá, ktoré sú podstatne väčšie ako u nás a vidieť významné historické pamiatky.	

6.	Prehľad prinesenej dokumentácie a miesto jej uloženia 

Žiaci dostávali na vyučovacích hodinách okopírované materiály s rôznymi textami, či úlohami, ktoré si odniesli domov. Pri prijatí u primátora Hameln a Bodenwerder dostali propagačné brožúrky o daných mestách.	

7.	Osobitne vyhodnotený očakávaný prínos ZPC 

Prínos pobytu pre žiakov bol veľký, jednak sa zdokonalili v jazyku, zažili, aké je dôležité dohovoriť sa jazykom, ktorým sa hovorí v inom štáte. 
Získali skúsenosti o tom, ako vyzerá a je organizovaná  škola v Nemecku, aké nároky sú kladené na žiakov, dokážu lepšie porovnať nemecký a slovenský systém školstva, jednotlivé pozitíva či negatíva.
Žiaci mali možnosť bývať v rodinách, videli, ako fungujú nemecké rodiny, čo je pre nich dôležité, aké vzťahy vládnu v rodinách. Zoznámili sa s organizovaným voľným časom mladých ľudí, ktorí prežívajú tamojší žiaci veľmi intenzívne a zmysluplne.
Podstatné je, že sa naučili byť voči sebe a iným tolerantnejší, získali nové priateľstvá, nových „Gasteltern“ (hostiteľských rodičov) a nadviazali kontakty, ktoré budú určite pokračovať aj v budúcnosti.
Niektorí z nich boli prvýkrát bez rodičov v zahraničí, stali sa tak samostatnejší a zodpovednejší.
Mne ako vyučujúcej pomohol tento pobyt k tomu, aby som mohla do mojej praxe preniesť skúsenosti, ktoré som v Hamelne nadobudla a hlavne získať reálny obraz o tom, ako vyzerá, funguje daná spoločnosť. Aj takýmto spôsobom môžem v dnešnej dobe motivovať žiakov, aby sa učili aj druhý cudzí jazyk, nie len angličtinu. Získala som aj skúsenosť o tom, aké sú vzťahy medzi rodičmi a učiteľmi, že rodičia v Nemecku pochopili, že bez spolupráce medzi oboma zložkami to nefunguje a je to v neprospech žiakov.
Na záver by som veľmi chcela pochváliť skupinu ako celok, fungovali veľmi dobre ako kolektív, brali veci zodpovedne, pripravovali sa a pracovali na vyučovaní, dokázali pripraviť veľmi príjemné prekvapenie pre „Gastfamilie“, pretože pripravili výborné sladké pohostenie na záverečný večierok.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
IUVENTA -Slovenský inštitút mládeže, Karloveská 64, 842 58 Bratislava 4
Schiller Gymnasium  Gröninger Str. 15, 31785 Hameln, Nemecko
Pädagogischer Austauschdienst (PAD) der Kultusministerkonferenz, Graurheindorfer Str. 157, 53117 Bonn
ZfA Deutsche Auslandsschularbeit International, Haydnova 23, 81102 Bratislava	

Súhlasím so zverejnením tejto správy na internete

Dátum:	06.09.2016	
Správu vypracoval
(meno a priezvisko, podpis):	Mgr. Zlatica Karkošiaková	
Správu schválil
(meno a priezvisko, podpis):	Mgr. Vladimíra Kosorinská